Estado Aragonés

Iste articlo ye sobre o partiu historico creyato mientres a Segunda Republica. Ta l'actual partiu politico independentista se veiga Estau Aragonés.

Estado Aragonés (EA) estió un partiu politico nacionalista aragonés d'ezquierdas, que se formó en Barcelona en aviento de 1933. Beluns d'os suyos miembros procedeban d'a Unión Aragonesista y yeran orichinarios de Ribagorza.

O suyo president yera Gaspar Torrente y entre os suyos militants yeran Emilio Jover y Miguel Alcubierre. As suyas choventuz, Juventud de Estado Aragonés 'Los Almogávares''', dirichitas por Luis Porté, refirmoron a declaración d'a Republica catalana por Lluis Companys o 6 d'octubre de 1934, lo que fació que a suya seu fuese trancata y que a organización estase inactiva dica 1936, cuan ubrioron una nueva seu y esleyoron a Miguel Alcubierre como president d'as choventuz, o cual prencipió una campanya en Aragón ta lograr l'autonomía que tenió eco entre os partius republicanos d'ezquierda, mientres Gaspar Torrente continaba en a dirección d'o partiu.

Gracias a ista iniciativa pudo celebrar-se o Congreso Autonomista que se celebró en Casp (Zaragoza) entre os días 1 y 3 de mayo de 1936, presidito por Torrente, cual prencipal fruito estió a elaboración d'un debantprochecto d'Estatuto d'Autonomía ta Aragón. EA se estió activo dica 1937.Renacimiento Aragonés'' yera lo suyo organo d'expresión oficioso y no bi'n habió nunca mas de 50 militants.

Categoría:Historia d'Aragón
Categoría:Partius politicos nacionalistas aragoneses